Gay Times

Gay Times (2007-ci ildən — GT) — Böyük Britaniyanın homoseksual və biseksual auditoriyasına yönəlmiş ən populyar jurnal.. 1975-ci ildən bəri hər ay buraxılır.
 Nəşr və məzmun 
Gay Times (GT) jurnalı Millivres Prowler Group Ltd tərəfindən dərc olunur. Gay Times jurnalının ilk nömrəsi Lyuis Mennonun posteri ilə birlikdə 1984-cü ildə buraxılmışdı (başlanğıcda Gay Times 1975-ci ildə yaradılmış HIM jurnalının tərkib hissəsi idi).

Millivres Prowler şirkəti həmçinin lezbiyan auditoriyaya yönəlmiş Avropanın aparıcı aylıq DIVA jurnalını, habelə transgender icması üçün META rəqəmsal jurnalını dərc edir. Bundan başqa onlar PinkPaper.com LGBT onlayn-xəbər brend saytının sahibidirlər.

Gay Times ilin sonunda baş vermiş 13 ən əsas hadisələri dərc edir. Jurnalın əsas rubrikaları müsahibə, xəbər, musiqi, film, ədəbiyyat, moda və səyahət kimi maraqlı bölmələrdən ibarətdir. Burada həmçinin həyat tərzi, reklam, eskort və məsləhət xidmətləri də daxil olmaqla, böyük bir kataloq bölmə mövcuddur.

Jurnalın üz qabığına çox sayda məşhur insanlar çəkilmişdilər. Onların arasında aktyor Ser Yen Makkellen, X Factor-un qalibi Mett Kardl, və Amerikalı musiqi qrup Scissor Sisters-in adlarını xüsusilə qeyd etmək olar.

2011-ci ilin dekabr ayında GT özünün 400-cü nəşrinin buraxılışını və 30 yaşını təntənəli şəkildə qeyd etmişdi.

Populyar mədəniyyətdə
 Kiçik Britaniya teleserialında kəndin yeganə homoseksualı Deffid Tomas jurnal kioskuna gəlir və özünün sevdiyi jurnalı olan Gay Times almaq istəyəndə onun artıq kiminsə aldığını görür və buna görə də çox əsəbləşir. Deffid jurnal satıcısından, bunu kəndə yeni gəlmiş dəmirçi tərəfindən alındığını öyrənir.
 2004-cü ilin sentyabr ayında jurnalın populyar sentyabr nömrəsinin üz qabığı reklam şəklində London metrolarında asılmışdı. Bu homoseksual öpüşün qlobal reklamda ilk görüntüsü idi.
 2008-ci ilin noyabr buraxılışında Homo Promo adlı idman reklam kompaniyasına start verilmişdi.

 İstinadlar 


 Xarici keçidlər 

 Millivres Prowler Group Ltd 
 Gay Times MySpace page

Kateqoriya:LGBT-KİV
Kateqoriya:Birləşmiş Krallıq jurnalları
Kateqoriya:İngilis dilində jurnallar
Kateqoriya:1975-ci ildə yarananlar